armvectores/hy_wikipedia_2023 huggingface dataset:
Ադալարայի ժայռեր (Ղրիմ)

Ադալարներ, կամ Ադալարայի ժայռեր (ուկրաիներեն՝ Адалари, Ղրիմի թաթարերեն՝ Adalar; երբեմն օգտագործվում է նաև «Սպիտակ ժայռեր» և «Երկվորյակ ժայռեր», ղրիմի թաթարերեն անվանումը բառացիորեն նշանակում է «կղզիներ»), երկու ոչ մեծ ժայռոտ կղզի Սև ծովում Գուրզուֆի մոտ։ Կղզիները գտնվում են ափից մոտ 250 մետր հեռավորության վրա, ամեն մեկը տրամագծում ունի 20 - 30 մետր։ Բարձրությունները կազմում են 35 և 48 մետր, նրանց միջև հեռավորությունը կազմում է մոտ 40 մ։ Ծովի խորությունը այս կղզիների հիմքի մոտ տատանվում է 14-ից 38 մետր։
Անցյալում Ադալարները միացված են եղել ափի հետ, աստիճանաբար ծովը քանդել է այդ միացումը, և այժմ ջրի տակ երևում են կրաքարային շղթայի մնացորդները։ 19-րդ դարի սկզբում կղզիներից մեկի վրա կառուցվել էր ռեստորան, գոյություն են ունեցել պլաններ ստեղծելու կախովի ճոպանուղի ափից դեպի կղզի։
Ադալարները հանդիսանում են Գուրզուֆի և Ղրիմի ամբողջ հարավային ափեզրի խորհրդանիշերից մեկը։


== Հետաքրքիր փաստեր ==
«Ադալար» բառը ղրիմի թաթարերենում և թուրքերենում ինքը արդեն հանդիսանում է «ադա» («կղզի») բառի հոգնակի ձևը։


== Ծանոթագրություններ ==
Միսս Իսլանդիա

Միսս Իսլանդիա,  ամենամյա ազգային գեղեցկության մրցույթ Իսլանդիայում։
Այն անցկացվում է 1950 թվականից։ Սկզբում կոչվում էր «Միսս Ռեյկյավիկ» (իսլ.՝ Ungfrú Reykjavík)։ 1951-1953 թվականը մրցույթը չի անցկացվել, իսկ 1954 թվականին այն առաջին անգամ անցկացվել է նոր անվան տակ։
Մրցույթն անցկացվում է մի քանի փուլով։ Սկզբում որոշում են 6-7 հաղթողներ Իսլանդիայի տարածաշրջաններից և մայրաքաղաք Ռեյկյավիկից։ Նրանց մի մասը դուրս է մնում  և արդյունքում մնում է 20-24 թեկնածու՝ յուրաքանչյուր մարզից 3-4 թեկնածու։ Նրանք մասնակցում են եզրափակիչին։ Եզրափակչի հաղթողը մասնակցում է Միսս Աշխարհ մրցույթին։
«Միսս Իսլանդիայի» եզրափակչի մասնակիցները նույնպես մրցում են Միսս Տիեզերք (գեղեցկության մրցույթ), Միսս Եվրոպա և Միսս Սկանդինավիա մրցույթներին։
2005 թվականին Միսս Իսլանդիա Ունյուր Բիրնա Վիլհալմդոթիրը նվաճեց Միսս աշխարհ տիտղոսը։


== Տարածաշրջանային գեղեցկության մրցույթների հաղթողների կոչումներ ==
Ungfrú Akureyri (միսս Աքուրեյրի )
Ungfrú Suðurland (միսս Սյուդյուրլանդ)
Ungfrú Austurland (միսս Էյստյուրլանդ)
Ungfrú Vesturland (միսս Վեստուրլանդ)
Ungfrú Vestfirðir (միսս Վեստֆիրդիր)
Ungfrú Reykjavík (միսս Ռեյկյավիկ)
Ungfrú Suðurnes (միսս Սուդուրնես)


== Ծանոթագրություններ ==
Տրոիցկիե Օզյորկի

Տրոիցկիե Օզյորկի (ռուս.՝ Троицкие Озёрки), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Love Symphony

Love Symphony (Սիրո սիմֆոնիա), սլովենական լարային քառյակ՝ Quartissimo-ի և Մարտինա Մայերլեի երգն է Եվրատեսիլ 2009 երգի մրցույթի համար։ Երգի բառերի հեղինակն է՝ Անդրեյ Բաբիչը։
Երգը ներկայացվելով մրցույթի երկրորդ կիսաեզրափակչի ժամանակ հավաքել է 14 միավոր և զբաղեցրել 16-րդ հորիզոնականը՝ ինչը թույլ չի տվել որպեսզի երգը անցնի եզրափակիչ փուլ։
Նիկոլայ Տրուբեցկոյ

Նիկոլայ Սերգեյի Տրուբեցկոյ, (ռուս.՝ Николай Сергеевич Трубецкой, ապրիլի 4 (16), 1890[…], Մոսկվա, Ռուսական կայսրություն - հունիսի 25, 1938(1938-06-25)[…], Վիեննա, Austria under National Socialism), իշխան, ռուս լեզվաբան։ Ավարտել է Մոսկվայի համալսարանը (1913 թ.), դասախոսություններ լսել Լայպցիգի համալսարանում (1913-1914 թթ.)։ Մոսկվայի համալսարանի պրիվատ-դոցենտ (1915-1916 թթ.), Ռոստովի համալսարանի պրոֆեսոր (1918 թ.), Վիեննայի ԳԱ անդամ (1930 թ.)։ Պրահայի լեզվաբանական խմբակի տեսաբաններից։
Ուսումնասիրել է սլավոնական լեզուների պատմությունը, զբաղվել նախադաղստանյան և աբխազա–ադըղեական լեզուների պատմահամեմատական հետազոտությամբ։ Մշակել է հնչյունաբանության՝ որպես լեզվաբանական առանձին գիտակարգի, սկզբունքները։ Նիկոլայ Տրուբեցկոյի տեսությունը ձևավորվել է Բոդուեն դե Կուրտենեի և Ֆերդինանդ դը Սոսյուրի գաղափարների ազդեցությամբ։


== Ծանոթագրություններ ==


== Գրականություն ==
Алпатов В. М. Москва лингвистическая / Научный совет Российской Академии наук по изучению и охране культурного и природного наследия.
Тесля А. А. К истории «И. Р.» (Наследие Чингисхана. Взгляд на русскую историю не с Запада, а с Востока. Բեռլին, 1925 թվական, 60 էջ)
Кн. Николай Сергеевич Трубецкой. «Евразийство и белое движение». 1919 թվական
Кн. Николай Сергеевич Трубецкой. «Об истинном и ложном национализме». Սոֆիա, 1921 թվական
Քյաստակ

Քյաստակ, գյուղակ Արևմտյան Հայաստանում, Էրզրումի վիլայեթի Բայազետի գավառակում։


== Բնակչություն ==
1887 թվականին ուներ 4 տուն` 24 քուրդ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անսյուես լա Ռեդոն

Անսյուես լա Ռեդոն (ֆր.՝ Ensuès-La), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 5224 մարդ, բնակչության խտությունը` 202.25 մարդ/կմ²։ Բնակավայրը զբաղեցնում է 25.83 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 15 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3526 աշխատունակ (15-64 տարեկան) բնակիչ, որոնցից ակտիվ էին 2561-ը, իսկ ոչ ակտիվները` 965։ Ակտիվության ցուցանիշը կազմում է 72,6 %։ 2561 աշխատունակ մարդկանցից աշխատել է 2302 անձ (1225 տղամարդ և 1077 կին)։ Գործազուրկ են եղել 259 անձ (129 տղամարդ և 130 կին)։ 965 անաշխատունակներից 362-ը եղել են աշակերտներ կամ ուսանողներ, 312-ը` թոշակառուներ, իսկ 291-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իմպերատիվ նորմ

Իմպերատիվ նորմա (լատ.՝ jus cogens), իրավական նորմ, հետադարձ հղման բացառում, դատարանի գտնվելու վայրի հանրային կարգ, արտահայտություն, որը կատարվում է որոշակի կատեգորիկ ձևով և ենթակա չէ փոփոխվելու իր հասցեատերերի նախաձեռնությամբ, ի տարբերություն դիսպոզիտիվ նորմերի։
Այսպես, օրինակ իմպերատիվ նորմ է ՀՀ Քաղաքացիական օրենսգրքի 198-րդ հոդվածի 2-րդ կետը, որը սահմանում է, որ «համատեղ սեփականության ներքո գտնվող գույքը տնօրինվում է բոլոր մասնակիցների համաձայնությամբ, անկախ այն բանից, թե մասնակիցներից ով է կնքում գույքը տնօրինելու գործարքը»։


== Միջազգային իրավունքում ==
Համաձայն Վիեննայի կոնվենցիայի 53-րդ հոդվածի, միջազգային պայմանագրերի իրավունքի մասին (1969 թվական) այդ նորմը «որն ընդունվում  և ճանաչվում է միջազգային հանրության  և պետությունների կողմից ընդհանուր առմամբ, որպես նորմ, և որից շեղումն անթույլատրելի է, և որը կարող է փոփոխվել միայն ընդհանուր միջազգային իրավունքի հաջորդ նորմով» կրում է նույն բնույթը։
Հրամայական, իմպերատիվ նորմերը ունեն հատուկ իրավաբանական ուժ, այսինքն անթույլատրելի է նորմայից շեղվել նույնիսկ առանձին պետությունների փոխհարաբերությունների ճանապարհով։ Նրանց հակասող պայմանագրերը կամ սովորույթները համարվում են անվավեր։
Իմպերատիվ, պարտադրողական իրավունքի նախադրյալները և իրավունքը ստեղծել է  ՄԱԿ-ի կանոնադրությունը, որը հիմք դրեց նոր աշխարհակարգի, որոշելով դրա նպատակներն ու սկզբունքները։
Վիեննայի 1969 թվականի կոնվենցիան միջազգային պայմանագրերի մասին,  առաջին անգամ հստակ ամրապնդեց իմպերատիվ նորմերի հայեցակարգը։


== Տես նաև ==
Իրավական նորմ
Erga omnes


== Ծանոթագրություններ ==


== Արտաքին հղումներ ==
[1]
Императивная норма общего международного права
Խեցգետնանմաններ

Խեցգետնանմաններ (լատ.՝ Crustaceae), հոդվածոտանիների տիպի ջրային կենդանիների դաս։ Մի քանի մմ-ից մինչև 80 սմ մեծություն ունեցող կենդանիներ են։ Մարմինը կազմված է գլխից, կրծքից, փորիկից և ծածկված է խիտինային կուտիկուլայով, որը հաճախ կիր է պարունակում և զրահ առաջացնում։ Գլուխը 5 հատվածից է, ունի 2 զույգ բեղիկներ (անտենաներ և անտենուլներ), վերին ծնոտներ և 2 զույգ ստորին ծնոտ։ Բեղիկները ծառայում են հոտառության և շոշափելիքի, երբեմն շարժման համար։ Տեսողության օրգանները ֆասետային բարդ աչքերն են, որոնք ճյուղաբեղիկների մոտ ձուլվում են և մեկ աչք կազմում։ Խորջրյա տեսակները զուրկ են աչքերից։
Խեցգետնանմանների արյունատար համակարգը բաց է, մկանոտ սիրտը գտնվում է մարմնի մեջքի կողմում։ Շնչառության օրգանները խռիկներն են, որոշ տեսակներ շնչում են մաշկով։ Արտաթորության օրգանները ցելոմոդուկտներն են։ Նյարդային համակարգը բաղկացած է վերկլանային և ենթակլանային հանգույցներից ու փորի նյարդային շղթայից, թիաոտների մոտ այն նյարդային սանդուղքի տիպի է։ Մարսողության համակարգը 3 բաժնից է՝ առջևի, միջին և ետին աղի։ Մակաբույծ որոշ տեսակների աղիները ետ են զարգացած։
Բաժանասեռ են՝ առանձին նստակյաց ձևեր հերմաֆրոդիտ են։ Բեղմնավորությունն արտաքին է։ Որոշ խեցգետնանմաններ (օրինակ՝ վահանակիրները, ճյուղաբեղերը, որոշ խեցիավորներ, խռիկավորներ) բազմանում են կուսածնությամբ։ Հայտնի է մոտ 20 000 տեսակ։ Ապրում են ծովերում, կազմում պլանկտոնի հիմնական և բենթոսի զգալի մասը, որոշ խեցգետնանմաններ մակաբույծ են։ Սնվում են բակտերիաներով, միաբջիջ օրգանիզմներով, հատակային ձևերը՝ օրգանական նյութերի մնացորդներով։ Ունեն տնտեսական նշանակություն, պլանկտոնային ձևերը ջրային կենդանիների հիմնական սնունդն են, որոշ տեսակներ օգտագործվում են որպես սննդամթերք։ Խեցգետնանմանների առանձին տեսակներ բազմացնում են ձկնաբուծարաններում՝ մատղաշ ձկներին կերակրելու համար։ Մակաբույծ խեցգետնանմանները մեծ վնաս են հասցնում ձկներին, վարակիչ հիվանդությունների տարածման միջնորդ տերեր են։
Եթե չլիներ այդ աղջիկը․․․

«Եթե չլիներ այդ աղջիկը…» (լատիշ․՝ Ja nebūtu šī skuķa...), մանկական ֆիլմ, որը նկարահանել է ռեժիսոր Ռիխարդ Փիքսը Ռիգայի կինոստուդիայում 1981 թվականին Էնո Ռաուդի «Պատմություն թռչող ափսեներով» պատմվածքի հիման վրա։


== Սյուժե ==
Արձակուրդի ընթացքում տղաները խմբվում են Ռեյնիսի շուրջ, որը կարողանում է իր ազդեցությանը ենթարկել ընկերներին։ Առանձնանում է միայն Կարլիսը՝ հետաքրքրասեր մի դպրոցական, որը մի քիչ միամիտ երազող է, սիրում և հասկանում է շրջակա վայրերի գեղեցկությունը
Նրա մոտ համակրանք է ծնվում Հերտայի հանդեպ, որը Ռիգայից հյուր է եկել հարազատների մոտ։ Նա հաճույքով է լսում Կարլիսի պատմություններն իրենց հին քաղաքի պատմության, խորհրդավոր քարանձավների և տիեզերքից եկած հնարավոր այլմոլորակայինների մասին։ Զայրույթից Ռեյնիսը երեխաների օգնությամբ չար կատակ է կազմակերպում՝ ցանկանալով ծիծաղել իրենց ոչ նման տղայի վրա։


== Դերերում ==
Ռոբերտս Վիլքս – Կարլիս
Իլզե Կլավինա – Հերտա
Յուրիս Կիկինաս – Ռեյնիս
Դինարս Ստունդինշ – Յուրիս
Լիտա Դրեզինյա – Յուստինա
Վիլմարս Սոկոլուս – Պետերիս
Առնիս Սաուլիտիս – Առնիս
Լիգա Լիեպինյա – Կարլիսի մայրը
Ռոմուալդաս Անցանս
Մագնետիկ բենդ խումբ – ջազ բենդ


== Նկարահանող խումբ ==
Սցենարիստներ՝ Յուլի Կարասիկ, Ալվիս Լապինշ
Ռեժիսոր՝ Ռիխարդ Փիքս
Օպերատոր՝ Ուլդիս Էգլե
Նկարիչ՝ Բայբա Պիկա
Կոմպոզիտոր՝ Մարտինշ Բրաունս


== Լրացուցիչ տեղեկություններ ==
Ֆիլմի նկարահանումներն անցկացվել են Լատվիայի Սաբիլե փոքր քաղաքում և նրա շրջակայքում։
Ֆիլմում նկարահանվել է նաև էստոնական «Մագնետիկ բենդ» ռոք խումբը։


== Ծանոթագրություններ ==
Չերնենկո (գյուղ, Նովոազովսկի շրջան)

Չերնենկո (ուկրաիներեն՝ Черненко), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Չերնենկո գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայմհաուզեն

Հայմհաուզեն (գերմ.՝ Haimhausen), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 4893 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 26,73 կմ² տարածք։ Պաշտոնական կոդը՝ 09 1 74 121։
Կոմունան ստորաբաժանվում է 8 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
(6074) Բեխտերևա

(6074) Բեխտերևա (անգլ.՝ Bechtereva), աստերոիդ աստերոիդների հիմնական գոտում։ Հայտնաբերվել է 1968 թվականի օգոստոսի 24-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,391739 ա. մ., առավելագույնը մոտենում է 1,8761 ա. մ. հեռավորության վրա և հեռանում 2,9074 ա. մ.։ Արեգակի շուրջ մեկ ամբողջական պտույտ է կատարում 1351,04 երկրային օրվա ընթացքում, իր ուղեծրով շարժվելով միջինում 0,266461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6074) Բեխտերևա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թետա (տառ)

Թետան (հունարեն` θήτα), հունական այբուբենի ութերորդ տառն է։ Հունական այբուբենում թվային արժեքն է` 9։


== Տես նաև ==
Հունական այբուբեն
Զաբոլոտե (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԶաբոլոտեԶաբոլոտե (ռուս.՝ Заболотье), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուչկովախ

Ուչկովախ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 811 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Գովերնադոր Վալադարիսի գավառ

Գովերնադոր Վալադարիսի գավառ (պորտ.՝ Microrregião de Governador Valadares), գավառ Բրազիլիայում, մտնում է Մինաս Ժերայս նահանգի մեջ։ Մտնում է Մինաս Ժերայս նահանգի հարավային և հարավարևմտյան մարզի մեջ։ Բնակչությունը կազմում է 407 815 մարդ 2006 թվականի տվյալով։ Զբաղեցված տարածքը 11 327,403  կմ²։ Բնակչության խտությունը 36,0  մարդ/կմ²։


== Վիճակագրություն ==
Համախառն ներքին արտադրանքը կազմել է 1 923 078 049,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4785,56 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,736։


== Գավառի կազմ ==
Գավառի կազմի մեջ են մտնում հետևյալ համայնքները.

Կորոասի
Իտանոմի
Ղազախական մանրաբլուրներ

Ղազախական մանրաբլուրներ կամ կենտրոնաղազախական մանրաբլուրներ, Տուրգայան սարավանդից մինչև Ալթայ ձգվող ընդարձակ հարթավայրա-բարձրավայրային տարածություն Ղազախստանում։
Երկարությունը մոտ 1200 կմ է, լայնությունը՝ մինչև 900 կմ, ռելիեֆը բլուրների, բլրաթմբերի և գոգավորությունների ամբողջություն է (հարաբերական բարձրությունը՝ 30 - 100 մ)։ Առանձին լեռնային զանգվածներով՝ Ուլուտաու (1133 մ), Կոկչետավի (Սինյուխա լեռ, 947 մ), Կարկարալինյան (Ակսորան լեռ, 1565 մ) և Չինգիզտաուփ (1077 մ)։


== Աշխարհագրություն ==


=== Կլիմա ===
Կլիման խիստ ցամաքային է, չոր, հունվարի միջին ջերմաստիճանը՝ - 14°C-ից մինչև - 18 °C, ամենացածրը՝ մինչև - 40 C, հուլիսինը՝ 20 - 24 °C, երբեմն՝ 35 °C։ Տարեկան տեղումները 200 մմ են, լեռնային մասերում՝ 370 մմ։


=== Գետեր ===
Գետերը՝ Իշիմ, Նուրա, Սարիսու ևն, ունեն անկայուն ռեժիմ։


=== Լճեր ===
Շատ են մանր լճերը, ամենամեծը Թենգիզ աղի ծանծաղ լիճն է։


=== Օգտակար հանածոներ ===
Ղազախական մանրաբլուրներ հարուստ են ածխի (Կարագանդա, Էկիբաստուզ), երկաթի (Ատասու), պղնձի (Զեզկազգան, Կոունրադ) ևն հանքերով։
Ղազախական մանրաբլուրների հյուսիսում շյուղախոտափետրախոտային տափաստաններ են (մասամբ՝ մշակված), կենտրոնական մասում՝ չոր տափաստաններ, հարավում՝ քարքարոտ կիսաանապատներ, անապատային բուսականության առանձին տեղամասերով։ Խոպանն օգտագործվում է որպես արոտավայր։
Գազ ուղղատերև

Գազ ուղղատերև (լատ.՝ Astragalus strictifolius), բակլազգիների ընտանիքի, գազ ցեղի բույս։


== Նկարագրություն ==
Թում է, 30-40 սմ բարձրությամբ։ Տերևները կազմված են 3-4 զույգ երկարավուն, նշտարաձև, մոխրագույն, հազվադեպ՝ կանաչավուն թաղիքանման մազմզուկապատ, 2 սմ երկարությամբ և 0,5 սմ լայնությամբ տերևիկներից։ Տերևակիցները սկզբում մազմզուկապատ են, հետագայում՝ մերկ։ Ծաղկաբույլերը երկարավուն, գլանաձև են, հազվադեպ՝ օվալաձև։ Ծաղկակիցները լայն-երկարավուն են, սրածայր։


== Տարածվածություն ==
Տարածված է Կովկասում, Իրանում, Արևմտյան Հայաստանում։ Հայաստանի տարածքում հանդիպում է Ապարանում, Սևանի ավազանում, Արարատյան դաշտում, Զանգեզուրում, միջին և վերին լեռնային գոտիներում։ Էկոլոգիական խումբը՝ XI
:


== Ծանոթագրություններ ==
Նովա Օլինդա դու Նորտի

Նովա Օլինդա դու Նորտի (պորտ.՝ Nova Olinda do Norte), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Իտակոատիարա գավառի կազմի մեջ։ Բնակչությունը կազմում է 30 357 մարդ՝ 2008 թվականի տվյալներով։


== Պատմություն ==
Քաղաքը հիմնադրվել է 1955 թվականին։
Կադավալ

Կադավալ (պորտ.՝ Cadaval), ավան Պորտուգալիայի Լիսաբոն շրջանում։ Գտնվում է Էշտրեմադուրա պատմական շրջանում։
Ներկայիս քաղաքապետն է Արիսթիդես Լուրենսո Սեսիոն, ով ընտրվել է սոցիալ-դեմոկրատական կուսակցության կողմից։


== Բնակչություն ==
Բնակչությունը ըստ 2011 թվականի տվյալների կազմում է 14,228 մարդ։ Տարածքը՝ 174.89 կմ² է։ Բնակչության խտությունը կազմում է 81.3 մարդ/կմ²։


== Պատմություն ==
Ավանը հիմնադրվել է 1371 թվականին։ Այն երկար ժամանակ պատկանել է Կադավալի դքսությանը։


== Շրջաններ ==
Ալգուբեր
Վերմելյա
Վիլար
Կադավալ
Լամաշ
Պայնյու
Պերալ
Պերու Մոնիշ
Սերկալ
Ֆիգեյրուշ


== Պատկերասրահ ==

		


== Ծանոթագրություններ ==


== Արտաքին հղումներ ==
Ավանի պոշտոնական կայք
Կադավալի նկարները
Քարտեզը
Տեսնել Կադավալի քարտեզն ու նկարները Archived 2014-01-19 at the Wayback Machine.
Ուսանողի գրադարան

«Ուսանողի գրադարան», Երևանի պետական համալսարանի հրատարակչության մատենաշար։ Լույս է տեսել 1980-1996 թվականներին Երևանում։ Նպատակը Հայաստանի բուհերի ուսումնական ծրագրերում ներառված հայ և օտարազգի (թարգմանաբար) գրողների ստեղծագործությունների տպագրումն էր։


== Գործունեություն ==
Լույս է ընծայվել շուրջ 50 անուն գիրք՝ Կորյունի (1980), Մովսես Խորենացու (1981), Ղազար Փարպեցու (1982), Ագաթանգեղոսի (1983), Թովմա Արծրունու (1985), Փավստոս Բուզանդի (1987), Եղիշեի (1989), Մատթեոս Ուռհայեցու (1991), Հովհաննես Դասխուրանցու (1996) երկերը, Խաչատուր Աբովյանի «Վերք Հայաստանի» (1981) վեպը, Եղիշե Չարենցի «Պոեմներ և բանաստեղծություններ» (1984) ժողովածուն, Սայաթ-Նովայի «Խաղերը» (1987), Մովսես Բաղրամյանի «Նոր տետրակ որ կոչի հորդորակ» (1991) աշխատությունը, Խրիմյան Հայրիկի «Երկերը» (1992), Ֆրիդրիխ Շիլլերի «Պատմական դրամաները» (1982), Դանտե Ալիգիերիի «Աստվածային կատակերգություն» (1983) պոեմը, Յոհան Վոլֆգանգ Գյոթեի «Իմ կյանքից։ Բանաստեղծություն և ճշմարտություն» (1985) պատմափիլիսոփայական վերլուծությունը, Հոմերոսի «Իլիական» (1987) և «Ոդիսական» (1988) պոեմները, Շառլ Բոդլերի «Չարի ծաղիկները» (1990) քերթվածների շարքը, Ուիլյամ Շեքսպիրի «Երկերը» (1991), նաև «Սփյուռքահայ բանաստեղծություն» (1981), «Հին Արևելքի պոեզիա» (1982), «20-րդ դարասկզբի ռուսական բանաստեղծությունը» (1982), «20-րդ դարասկզբի արտասահմանյան դրամատուրգիա» (հհ. 1, 2, 1983, 1986), «Ֆրանսիական կլասիցիզմ» (1982), «Վրացական պոեզիա» (1983), «Ֆրանսիական պոեզիա» (1984), «19-րդ դարի գերմանական նովելներ» (1984), «20-րդ դարասկզբի արտասահմանյան արձակ» (1984), «Սփյուռքահայ պատմվածք» (հհ. 1, 2, 1984, 1988), «Ռուս սովետական պատմվածք» (հհ. 1-2, 1936-1987), «Ամերիկյան պատմվածք» (1989), «Օտարալեզու հայ գրողներ» (1989), «Հին հունական ողբերգություններ» (1990) և այլ ժողովածուներ։


== Ծանոթագրություններ ==
Կյուրնախ

Կյուրնախ  (գերմ.՝ Kürnach), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 4466 մարդ (ըստ 2010 թվականի դեկտեմբերի 31-ի)։ Տարածքը կազմում է 12,29 կմ²։ Պաշտոնական կոդ՝ 09 6 79 100։


== Ծանոթագրություններ ==


== Արտաքին հղումներ ==
Պաշտոնական էջ
(5441) Էնդիմյուրեյ

(5441) Էնդիմյուրեյ (անգլ.՝ Andymurray), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 8-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,051281 ա. մ., առավելագույնը մոտենում է 2,8004 ա. մ. հեռավորության վրա և հեռանում 3,3021 ա. մ.։ Արեգակի շուրջ մեկ ամբողջական պտույտ է կատարում 1946,8 երկրային օրվա ընթացքում, իր ուղեծրով շարժվելով միջինում 0,184919 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5441) Էնդիմյուրեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Sky One

Sky1, բրիտանական ժամանցային հեռուստաալիք «British Sky Broadcasting» մեդիախմբի կազմում, որը պատկանում է Ռուփերտ Մերդոքի News Corporation կոնգլոմերատին։ Եթեր է հեռարձակվում 1982 թվականի ապրիլի 26-ից։ Հեռուստաալիքը իրականացնում է շուրջօրյա եթեր թվային ֆորմատով (16:9) արբանյակային ցանցերում, դիտման համար հարկավոր է բաժանորդական վճար, ինչպես և «BSkyB» խմբի բոլոր հեռուստաալիքների համար։
2006 թվականի մայիսի 22-ից հեռուստաալիքը հեռարձակվում է բարձր պարզության ֆորմատով (Sky1 HD)։
Ալիքը փակվել է 2021 թվականի սեպտեմբերի 1-ին և փոխարինվել Sky Showcase-ով։


== Տես նաև ==
Sky News
Sky Sports


== Արտաքին հղումներ ==
Պաշտոնական կայք (անգլ.)


== Ծանոթագրություններ ==
Վիրիշալնենսկի գյուղական խորհուրդ (Լոխվիցկի շրջան)

Վիրիշալնենսկի գյուղական խորհուրդ  (ուկրաիներեն՝ Вирішальненська сільська рада), Ուկրաինայի Պոլտավայի մարզի Լոխվիցկի շրջանում։
2001 թվականի տվյալներով Վիրիշալնենսկի գյուղական խորհրդում բնակվում էր 3344 մարդ։ Բնակավայրը զբաղեցնում է 72,25 կմ² տարածք։ Բնակչության խտությունը կազմում էր 46,28 մարդ/կմ²։ Խորհրդում կա 9 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Շախմարլո

Շախմարլո (վրաց.՝ შახმარლო), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1380 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 231 մարդ։


== Ծանոթագրություններ ==
Իլարիա Օկինի

Իլարիա Օկինի (իտալերեն՝ Ilaria Occhini,մարտի 28, 1934(1934-03-28), Ֆլորենցիա - հուլիսի 20, 2019(2019-07-20), Հռոմ, Իտալիա), իտալացի դերասանուհի։


== Կենսագրություն ==
Գրող Բարնի Օկինիի դուստրը և մորական կողմից բանաստեղծ Ջովանի Պապինիի թոռնուհին։ Նա իր կարիերան սկսել է կինոյում 1954 թվականին՝ 19 տարեկան հասակում՝ Իզաբելլա Ռեդի կեղծանունով։ Դրանից կարճ ժամանակ անց նա ընդունվել է Դրամատիկական արվեստի ազգային ակադեմիա Հռոմում, որն ավարտել է 1957 թվականին։ Նույն թվականին Օկինին կինոթատրոն է վերադարձել՝ «Դոկտոր և Հելեր» և «Սիգֆրիդ» ֆիլմերում կատարած դերերով։ Բացի 1950-ական թվականների վերջին մեծ էկրանին ունեցած դերերից, դերասանուհին սկսել է հայտնվել թատրոնի բեմում և հեռուստատեսությունում։ Նա բազմիցս հայտնվել է թատրոնում՝ Լուկինո Վիսկոնտիի արտադրություններում, իր թատերական կարիերայի տարիների ընթացքում շահելով բազմաթիվ քննադատների գովասանքները։
1992 թվականին Օկինիին շնորհվեց «Նաստրո դ’Արգենտո» մրցանակը՝ լավագույն օժանդակ դերասանուհի «Բարի գալուստ Գորիի տուն» կատակերգական դրամայում կատարած դերի համար։ 2008 թվականին դերասանուհին հաղթեց «Լոկառնո» կինոփառատոնում լավագույն դերասանուհի անվանակարգում՝ «Սև ծով» դրամայում կատարած դերի համար։ 2010 թվականին նա դարձել է «Դավիդ դի Դոնաթելո» մրցանակի դափնեկիր՝ երկրորդ կարգի լավագույն դերասանուհի անվանակարգում՝ ռեժիսոր Ֆերզանա Օզպետկի «Միայնակ կրակոցներ» ֆիլմում կատարած դերի համար, և նույն թվականին նրան շնորհվել է Nastro d’Argento պատվավոր մրցանակ՝ իր երկար տարիների արգասաբեր կարիերայի համար։
1966 թվականին Իլարիա Օկինին ամուսնացել է սցենարիստ Ռաֆաելե Լա Կապրիայի հետ՝ ումից նա ունեցել է դուստր՝ Ալեքսանդրային։ Նրա հետ միասին դերասանուհին վերականգնել է Արեցո քաղաքի մոտակայքում գտնվող ընտանեկան խաղողի այգիները, և 2001 թվականից արտադրել է իր սեփական գինին։ Մահացել է Հռոմում՝ 2019 թվականի հուլիսի 20-ին՝ 85 տարեկան հասակում։


== Մրցանակներ ==
Nastro d’Argento 1992 — «Լավագույն աջակցող դերասանուհի» («Բարի գալուստ Գորիի տուն»)
Լոկառնոյի կինոփառատոն 2008 - «Լավագույն դերասանուհի» («Սև ծով»)
Դավիդ դի Դոնաթելո 2010 — «Լավագույն օժանդակ դերասանուհի» («Միայնակ կրակոցներ»)
Բարիի կինոփառատոն 2011 -«Ալիդա Վալի» մրցանակ («Միայնակ կրակոցներ»)


== Ծանոթագրություններ ==
Նովայա Կրիվորուդկա

Նովայա Կրիվորուդկա (ուկրաիներեն՝ Нова Криворудка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Նովայա Կրիվորուդկա գյուղում բնակվում էր 110 մարդ։ Բնակավայրը զբաղեցնում է 0,567 կմ² տարածք։ Բնակչության խտությունը կազմում էր 194 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (329701-329800)

Աստերոիդների ցանկ (329601-329700)  • Աստերոիդների ցանկ  • Աստերոիդների ցանկ (329801-329900)
 Աստերոիդների ցանկ (329601-329700)  • Աստերոիդների ցանկ  • Աստերոիդների ցանկ (329801-329900)
(9101) 1996 XG2

(9101) 1996 XG2, աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 3-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 2,264663 ա. մ., առավելագույնը մոտենում է 2,154 ա. մ. հեռավորության վրա և հեռանում 2,3754 ա. մ.։ Արեգակի շուրջ մեկ ամբողջական պտույտ է կատարում 1244,81 երկրային օրվա ընթացքում, իր ուղեծրով շարժվելով միջինում 0,2892 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9101) 1996 XG2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մանհեթեն (այլ կիրառումներ)

Մանհեթեն, կարող է վերաբերել՝

Մանհեթեն - ԱՄՆ-ի Նյու Յորք նահանգի 62 վարչական միավորներից մեկը
Մանհեթեն - Վուդի Ալլենի ֆիլմը
Տարասովկա (գյուղ, Բոբրինեցի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Տարասովկա գյուղում բնակվում էր 574 մարդ։ Բնակավայրը զբաղեցնում է 1712 կմ² տարածք։ Բնակչության խտությունը կազմում էր 335,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6242) 1990 OJ2

(6242) 1990 OJ2, աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 29-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,255563 ա. մ., առավելագույնը մոտենում է 1,93 ա. մ. հեռավորության վրա և հեռանում 2,5811 ա. մ.։ Արեգակի շուրջ մեկ ամբողջական պտույտ է կատարում 1237,32 երկրային օրվա ընթացքում, իր ուղեծրով շարժվելով միջինում 0,290952 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6242) 1990 OJ2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վեցանա

Վեցանա (իտալերեն՝ Cima di Vezzana), Պալա լեռնաշղթայի ամենաբարձր գագաթը, որը տեղակայված է  հյուսիսային Իտալիայում։ Այն գտնվում է Դոլոմիտեի հյուսիսային մասում, Տայբոն Ագորդինոյի և Պրիերոյ՛ի միջև, Բելանո նահանգի Տրենտինո կոմունայում։ Այն ունի 3.192 մետր բարձրություն։
Գագաթը սահմանակցված է  Սիմոն դելլա Պալայինյին։ 1872 թվականին այնտեղ առաջին անգամ ոտք են դրել Դուգլաս Վիլյամ Ֆրեշֆիլդը և Չարլզ Կոմինս Թուքերը, ովքեր հասել են այնտեղ Տրիգնոլոյի սառցադաշտից և Պասո դի Տրիգնոլոյից։ Անսովոր ժամանակի ընթացքում նրանք բարձրացան գագաթնակետն առանց տեղական ուղեցույցների, քանի որ նրանք հրաժարվեցին  գնալ դեպի սառցադաշտ։


== Ծանոթագրություններ ==
Հուլիսի 1

Հուլիսի 1, տարվա 182-րդ (նահանջ տարիներին՝ 183-րդ) օրն է։

Տարվա ավարտին մնում է 183 օր։


== Դեպքեր ==
1904՝ երրորդ Օլիմպիական խաղերի բացումը Սենթ Լուիսում, Միսուրի նահանգ, ԱՄՆ
1908 - SOS-ը դառնում է աղետի միջազգային ազդանշան
1921 - Շանհայում ստեղծվում է Չինաստանի կոմունիստական կուսակցությունը
1960 - Սոմալիան անկախացավ Միավորված Թագավորությունից
1962 - Բուրունդին և Ռուանդան անկախանում են Բելգիայից
1966 - Ֆրանսիան դուրս է գալիս ՆԱՏՕից
2013 - Խորվաթիան դառնում է Եվրամիության 28-րդ անդամը


== Ծնունդներ ==
1646 - Գոթֆրիդ Լայբնից, գերմանացի մաթեմատիկոս և փիլիսոփա (մ. 1716)
1804 - Ժորժ Սանդ, ֆրանսիացի գրող
1892 - Ջեյմս Քեյն, ամերիկացի գրող
1902 - Ուիլյամ Ուայլեր, ամերիկացի ռեժիսոր և դրամատուրգ
1906 - Իվան Մոզգով, խորհրդային անասնաբույժ-դեղաբան
1916 - Օլիվիա դե Հևիլլենդ, անգլո-ամերիկացի դերասանուհի, Հոլիվուդի անցյալի աստղերից մեկը
1938 - Ալիսիա Թերզյան, արգենտինահայ կոմպոզիտոր, դաշնակահարուհի և դիրիժոր
1934 - Արշակ Մադոյան, հայագետ, թարգմանիչ
1948 - Նորայր Կարգանյան, հայ քանդակագործ
1961 - Դիանա, Ուելսի արքայադուստր
1962 - Սեյրան Օհանյան, Հայաստանի և Արցախի ռազմական գործիչ, Հայաստանի պաշտպանության նախկին նախարար
1969 - Լուիս Գարսիա Պոստիգո, մեքսիկացի ֆուտբոլային հարձակվող
1972 - Դավիթ Բաքրաձե, վրաց քաղաքական գործիչ
1977 - Լիվ Թայլեր, ամերիկացի դերասանուհի և մոդել


== Մահեր ==
1896 - Հարիեթ Բիչըր Սթոու Harriet Elizabeth Beecher Stowe ամերիկացի գրող
1989 - Գառնիկ Ստեփանյան, հայ գրականագետ, թատերագետ, գրող, բառարանագիր
1999 - Ջոշուա Նքոմո, ազգային-ազատագրական շարժման գործիչ
2004 - Մարլոն Բրանդո Marlon Brando ամերիկացի դերասան


== Տոներ ==
Ճարտարապետության համաշխարհային օր
Հայաստան՝ Դատախազության աշխատողների օր
Անկախության օր՝
 Բուրունդի
 Ռուանդա
Ֆեդորկի (գյուղ, Լեբեդինի շրջան)

Անվան այլ կիրառումների համար տե՛ս՝ ՖեդորկիՖեդորկի (ուկրաիներեն՝ Федірки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Ֆեդորկի գյուղում բնակվում էր 1 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննան կանաչ կտուրներից

Աննան Կանաչ կտուրներից (անգլ.՝ Anne of Green Gables), կամ "Աննան "Կանաչ կտուրներ" ագարակից", կանադացի գրող Լյուսի Մոդ Մոնտգոմերիի 1908 թվականին գրած վեպ, որը գրվել է բոլոր տարիքի ընթերցողների համար և քսաններորդ դարի կեսերից սկսած համարվում է մանկական վեպ։ Այն պատմում է 11֊ամյա որբ աղջկա՝ Աննա Շիրլիի արկածների մասին։ Նրան սխալմամբ ուղարկում են Մեթյու և Մարիլա Քատբերտների մոտ, որոնք միջին տարիքի քույր և եղբայր էին և ցանկանում էին տղա որդեգրել, ով կօգներ նրանց ագարակում Արքայազն Էդվարդ կղզում գտնվող Էյվոնլի մտացածին քաղաքում։ Վեպը պատմում է Աննայի և Մեթյուի անցած ուղին, թե ինչպես է Աննան սովորում դպրոցում և ինչպիսի արկածներ է ունենում քաղաքում։
Հրապարակման օրվանից սկսած «Աննան Կանաչ կտուրներից» վեպը վաճառվել է ավելի քան 50 միլիոն օրինակ և թարգմանվել է առնվազն 36 լեզուներով։ Լ.Մ.Մոնտգոմերին գրել է բազմաթիվ շարունակություններ, և նրա մահից հետո հրապարակվել է մեկ այլ տարբերակ։ Բնօրինակ գիրքը դասավանդվում է ուսանողներին աշխարհի տարբեր երկրներում ։
Գրքի հիման վրա նկարահանվել են ֆիլմեր, հեռուստատեսային կինոնկարներ, անիմացիոն և կենդանի հեռուստատեսային սերիալներ։ Ստեղծվել են երաժշտական ներկայացումներ և պիեսներ Կանադայում, որոնք 1964 թվականից շրջագայել են Կանադայում, ԱՄՆ֊ում, Եվրոպայում և Ճապոնիայում։


== Նախապատմություն ==
Գրողը գրելիս ոգեշնչվել է մի փոքրիկ աղջկա նոթագրություններով մի զույգի մասին, որոնց սխալմամբ տղա ուղարկելու փոխարեն ուղարկել էին որբ աղջկա, բայց ովքեր որոշել են նրան պահել։ Նա նկարագրել էր իր մանկությունը Կանադայի Արքայազն Էդվարդի կղզիներում։ Մոնտգոմերին օգտագործել է Էվելին Նեսբիտի լուսանկարը, որը նա կտրել էր "Նյու Յորք Սիթի" ամսագրից և փակցրել է իր ննջարանի պատին, որպես Աննա Շիրլիի դեմքի օրինակ և իր «երիտասարդական իդեալիզմի և ոգևորության» վերհուշ։


== Բովանդակություն ==
Վեպի գործողությունները տեղի են ունենում 19-րդ դարի վերջին։ Մարիլա և Մեթյու Քատբերտները միայնակ միջին տարիքի քույր ու եղբայր են, որոնք ապրում են մի տանը, որը կոչվում է «Կանաչ կտուրներ» և գտնվում է Էյվոնլի գյուղում Արքայազն Էդուարդի կղզում։ Նրանք որոշում են որբանոցից մի տղա որդեգրել, որպեսզի նա  իրենց օգնիֆերմայում։ Սակայն թյուրիմացաբար նրանց ուղարկում են ոչ թե տղա, այլ տասնմեկամյա երազկոտ աղջիկ՝ Աննա Շիրլիին։ Աղջիկը խելացի և առույգ է, ցանկանում է բոլորին ուրախացնել, նա շատ մարդամոտ է, բայց նրա արտաքինը աչքի է ընկնում (օրինակ, նրա վառ շեկ մազերը)։ Մարիլան լրջորեն նրա դաստիարակությամբ է զբաղվում, իսկ Մեթյուին խնդրում է շատ չճնշել նրան։ Աղջիկը մեծանում է, բայց նախկինի պես մնում է մանկական ամնիջականությունը և բռնկվող բնավորությունը։


== Ծանոթագրություններ ==
Նիկոլայ Մյասկովսկի

Նիկոլայ Յակովլևիչ Մյասկովսկի (ապրիլի 8 (20), 1881, Մոդլին, Modlin, Varshavskij County, Վարշավայի նահանգ, Լեհական թագավորություն, Ռուսական կայսրություն - օգոստոսի 8, 1950(1950-08-08)[…], Մոսկվա, ԽՍՀՄ), ռուս խորհրդային կոմպոզիտոր, մանկավարժ, երաժշտական քննադատ, հասարակական գործիչ։ ԽՍՀՄ ժողովրդական արտիստ (1946)։ Արվեստաբանության դոկտոր (1940)։


== Կենսագրություն ==
1902 թվականին ավարտել է Ռազմաինժեներական ուսումնարանը, 1911 թվականին՝ Պետերբուրգի կոնսերվատորիան (դասատուներ՝ Ա. Լյադով, Ն. Ռիմսկի-Կորսակով, Յա. Վիտոլ)։ Գրախոսականներով հանդես է եկել երաժշտական ամսագրերում («Մուզիկա», «Մուզիկալնայա կուլտուրա», «Սովրեմեննայա մուզիկա» և այլն)։ Մյասկովսկին մեծ գործունեություն է ծավալել սովետական երաժշտական մշակույթի տարբեր բնագավառներում, եղել է Պետական երաժշտական հրատարակչության հիմնադիրներից մեկը, ՌԽՖՄՀ լուսժողկոմատի երաժշտական բաժնի վարիչի տեղակալ, 1921 թվականից՝ Մոսկվայի կոնսերվատորիայի ստեղծագործական դասարանի պրոֆեսոր։
Մյասկովսկու աշակերտներից են Արամ Խաչատրյանը, Գ. Եղիազարյանը։
Մյասկովսկու ստեղծագործական ժառանգությունը բազմաժանր է՝ 27 սիմֆոնիա, սիմֆոնիկ պոեմներ և նախերգանքներ, 2 կոնցերտ (ջութակի, թավջութակի), 13 լարային կվարտետ, սոնատներ (ջութակի, թավջութակի, դաշնամուրի), ռոմանսներ, խմբերգեր և այլն։ Մյասկովսկին մեր ժամանակի խոշորագույն սիմֆոնիստներից է։ Լավագույն սիմֆոնիաներից են՝ 5-րդ (1918), 6-րդ (1923), 16-րդ (1936), 21-րդ (1940), 27-րդ (1950)։
Արժանացել է ԽՍՀՄ պետական մրցանակների (1941, 1946, 1950, 1951)։


== Ծանոթագրություններ ==


== Արտաքին հղումներ ==
Մյասկովսկու կյանքին և ստեղծագործական ժառանգությանը նվիրված կայք (անգլերեն և ռուսերեն լեզուներով) Archived 2007-08-17 at the Wayback Machine.
Ինքնակենսագրություն

Ինքնակենսագրություն, գրական ժանր, մոտ է հուշագրությանը, որից տարբերվում է առավելապես անձնական կյանքի նկարագրությամբ։ Նոր ժամանակների գրականության մեջ Ժ. Ժ. Ռուսոն և Ա. Գերցենը համարվում են գեղարվեստական ինքնակենսագրության խոստովանության ստեղծողներ։ Ինքնակենսագրական երկեր են գրել Լ. Տոլստոյը, Մ. Գորկին, Գ. Մահարին, Ս. Զորյանը, Վահ. Փափազյանը և ուրիշներ։ Ինքնակենսագրություն է կոչվում նաև անձնական կյանքի տեղեկատու հակիրճ շարադրանքը։
Արատեսի վանք

Արատեսի վանք, հայկական վանք Հայաստանի Վայոց ձորի մարզում, Եղեգիս գետի Արատես վտակի ափին, բլրի գագաթին։


== Պատմություն ==
13-րդ դարի վերջին Ստեփանոս արք. Օրբելյանը Արատեսի վանքը իր կալվածքներով հանձնել է Նորավանքին՝ որպես ամառանոց, իսկ 1301 թվականին վանքին է նվիրել Գեղարքունիք գավառի ութ գյուղ։ Վանքում 1303 թվականին գրիչ Խաչատուր Երզնկացին Ստեփանոս արք. Օրբելյանի պատվերով ընդօրինակել է Գրիգոր Նյուսացու «Մեկնութիւն ժողովողին» աշխատությունը։ Վանքի տարածքում կան 10–17-րդ դարի խաչքարեր և տապանաքարեր։


== Կառուցվածք ==

		
		
		
		
		
		
		
Արատեսի վանքի Սբ. Սիոն միանավ թաղածածկ եկեղեցին (10-րդ դար) ունի երեք ավանդատուն՝ խորանի երկու կողքերին և հյուսիսային պատին կից։ Նրանից հարավ Ս. Աստվածածին եկեղեցին (11-րդ դար) է, որը մեկ զույգ որմնամույթերով գմբեթավոր դահլիճ է։ Նրա և Ս. Սիոն եկեղեցու միջև 13-րդ դարում կառուցվել է քառակուսի հատակագծով, արևելքում՝ զույգ ավանդատներով գավիթ։ Ս. Աստվածածին եկեղեցու արևմտյան ճակատին կից 1270 թվականին Հայրապետ աբեղան գավիթ է կառուցել (ճարտարապետ Սիրանես)՝ փոխհատվող կամարների կիրառմամբ իրականացված ծածկով, որի կենտրոնում շթաքարային մշակումով երդիկով գմբեթն է (քանդվել է 1970-ական թվականներին)։ Վանքին 1073 թվականին ոմն Արտավազդ նվիրել է Եղեգիսի այգին և կալվածքներ։ 1220 թվականին իշխան Վասակ Խաղբակյանը Արատեսի վանքի պատին արձանագրել է Վայոց ձորի ամրոցների ազատագրման փաստը։


== Ծանոթագրություններ ==


== Գրականություն ==
Ստեփանոս Օրբելյան, Սյունիքի պատմություն, Երևան, 1986
Ղևոնդ Ալիշան, Սիսական, Վենետիկ, 1893
Երվանդ Լալայան, Վայոց ձորի նշանավոր վանքերը, ԱՀ, գիրք 26, Թ․, 1916
Դիվան հայ վիմագրության, պրակ 3, Երևան, 1967
Աբայ (այլ կիրառումներ)

Աբայ եզրը կարող է վերաբերել․

Աբայ Կունանբաև - ղազախ լուսավորիչ-բանաստեղծ, ղազախական գրականության հիմնադիրը։
Աբայ (Սարկանդսկի շրջան) - գյուղ Սարկանդսկի շրջանում, Ղազախստանի Ալմատինսկի մարզում։
Աբայ (Կոքսայի վտակ) - գետ Ռուսաստանում, հոսում Վոլոգդայի մարզում։ Գետաբերանը տեղակայված է Կոքսա գետի ափին։
Մ.թ.ա. 431


== Դեպքեր ==


== Ծնունդներ ==


== Մահեր ==
Մամադիշի շրջան

Մամադիշի շրջան (ռուս.՝ Мамадышский район, թաթ.՝ Мамадыш районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Մամադիշ։


== Աշխարհագրություն ==
Շրջանի տարածքի մակերեսը կազմում է 2600,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 45516 մարդ։ Բնակչության խտությունը կազմում էր 17,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռեյ Բլենչարդ

Ռեյ Միլթոն Բլենչարդ (անգլ.՝ Ray Milton Blanchard, հոկտեմբերի 9, 1945(1945-10-09), Hammonton, Ատլանտիկ շրջան, Նյու Ջերսի, ԱՄՆ), ամերիկացի և կանադացի սեքսոլոգ, առավել հայտնի է պեդոֆիլիայի և սեռական կողմնորոշման ուսումնասիրության մեջ իր ներդրման շնորհիվ։ Բլենչարդի տրանսսեքսուալության դասակարգման ստեղծողն է։


== Կենսագրություն ==


=== Վաղ տարիներ և կրթություն ===
Ռեյ Բլենչարդը ծնվել է 1945 թվականի հոկտեմբերի 9-ին Նյու Ջերսիի Համոնտոն քաղաքում։ 1967 թվականին սովորել է Փենսիլվանիայի համալսարանում՝ ստանալով բակալավրի աստիճան, իսկ 1973 թվականին՝ Ուրբան Շամփեյնում գտնվող Իլինոյսի համալսարանում՝ ստանալով հոգեբանության գծով փիլիսոփայության դոկտորի աստիճան։
1976 թվականին Բլենչարդն Բրամփթոնում գտնվող Օնտարիոյի Կոռեկցիոն համալսարանում (անգլ.՝ Ontario Correctional Institute) աշխատանքի է ընդունվել որպես կլինիկական հոգեբան։ Այնտեղ Բլենչարդը հանդիպել է Կուրտ Ֆրոյնդին, որը դարձել է նրա գիտական ղեկավարը։


=== Գիտական գործունեություն ===
1980 թվականին Բլենչարդն աշխատանքի է ընդունվել թմրամոլության և հոգեկան առողջության հարցերով կենտրոնում։ Նա նաև աշխատել է Ամերիկյան հոգեբուժական ասոցիացիայի ենթահանձնաժողովում, որը զբաղվում է գենդերային ինքնության խանգարումների ուսումնասիրությամբ։
Գիտնականը Բլենչարդի տրանսսեքսուալության դասակարգման ստեղծողն է։ Նրան է պատկանում նաև «տելեյոֆիլիա» եզրույթի ստեղծումը։


== Ծանոթագրություններ ==


== Գրականություն ==
Bailey J. M. The Man Who Would Be Queen. — Joseph Henry Press, 2003. — 256 p. — ISBN 0309084180


== Արտաքին հղումներ ==
Բլենչարդի էջը Տորոնտոյի համալսարանի կայքում
Գազատուրբինային էլեմենտ

Մասսաչուսեթսի տեխնոլոգիական ինստիտուտի հետազոտողները պատրաստել են փոքրիկ չափերի էլեմենտ գազային տուրբինի հիման վրա։ Միկրոսկոպիկ չափեր ունեցող տուրբինը տեղադրված է 25 ցենտանոց մետաղադրամից փոքր-ինչ մեծ չափեր ունեցող կրեմնիումային չիպի մեջ։ Փորձարկումները ցույց են տալիս, որ գազատուրբինային էլէմենտն աշխատում է համարյա 10 անգամ ավելի երկար, քան դրա էլեկտրական անալոգը։ Տուրբինի թևիկները պատրաստված են հատուկ գերկարծր նյութից, ինչը թույլ է տալիս վերջինիս պտտվել շատ մեծ արագությամբ՝ վայրկյանում 20000 պտույտ։
Ինքը՝ տուրբինը բավական բարդ միկրոմեխանիզմ է։ Այն բաղկացած է 6 իրար հետ միացված մակերևույթներիրց, որոնցից յուրաքանչյուրն իրենից ներկայացնում է ամբողջական բյուրեղ՝ բաղկացած «մի գծով շարված» ատոմներից, այդ պատճառով աչքի է ընկնում շատ մեծ ամրությամբ։ Շարժիչի մասերը պատչաստելու համար մակերևույթներից յուրաքանչյուրը յուրահատուկ մեթոդներով մշակում են՝ հանելով ավելորդ նյութերը։ Մակերևույթների միջև ընկած է տուրբինի մեխանիզմը։ Սկզբում պատրաստվում է կրեմնիումային վաֆլին, որի վրա «փորագրվում է» 80-ից 100 դետալ։ Եվս մի քանի փուլերից հետո կրեմնիումի հանգույցներից հավաքում են 10 Վատտ նոմինալ հզորություն ունեցող գազային տուրբինը։ Վառելանյութն ու օդը խառնվում են այրման փոքրիկ խցում, իսկ այրման ջերմաստիճանը հասնում է երկաթի հալման ջերմաստիճանին։ Ոչ մեծ կոմպրեսսորը մղում է օդը և ապահովում սառեցման պրոցեսը։ Օդի մի մասը ուղղվում է ոչ թե այրման խուց, այլ դրա կմախքի խոռոչները։ Գիտնականները պլանավորում են նախագծել այսպիսի էլեմենտներ նոութբուքների համար, ինչը թույլ կտա դրանք լիցքավորել շատ անգամ ավելի հազվադեպ։
Փաթիլ (գորիլա)

Փաթիլ (իսպ.՝ Copito de Nieve, կատ.՝ Floquet de Neu, 1964, ﻿Հասարակածային Գվինեա - նոյեմբերի 24, 2003(2003-11-24), Բարսելոնայի կենդանաբանական այգի), աշխարհում հայտնի միակ ալբինոս գորիլան։ 1966 թվականից մինչև իր մահն ապրել է իսպանական Բարսելոնա քաղաքի կենդանաբանական այգում։


== Նկարագրություն ==

Փաթիլը պատկանում էր արևմտյան հարթավայրային գորիլլա ցեղատեսակին։ Պաշտոնական տվյալների համաձայն՝ նրան բռնել են 1966 թվականին իսպանական Գվինեայի տարածքում և վաճառել Բարսելոնային։ Ի սկզբանե ֆանգերի լեզվով, որով խոսում էր գորիլային բռնած որսորդը, նրան անվանել են Նֆումու Նգուի (Nfumu Ngui), որը բառացի նշանակում է «սպիտակ գորիլա»։
Կենդանու ձեռքբերման համար կենդանաբանական այգին ծախսել է 15 000 պեսետա, ինչը, ըստ որոշ աղբյուրների, Փաթիլին դարձրել է երբևէ որևէ կառույցի կողմից ձեռք բերված ամենաթանկարժեք կենդանին։ Բռնելու պահին նա գնահատվել է մոտ երկու տարեկան։ Որոշ ժամանակ անց Փաթիլը մեծ հայտնիություն է ձեռք բերել ոչ միայն Իսպանիայում, այլև ողջ արևմտյան աշխարհում։ Նրա պատկերը տպագրվում էր բացիկների և ուղեցույցների վրա։ Նա դարձել է Բարսելոնայի կենդանաբանական այգու ոչ պաշտոնական խորհրդանիշը, նրա մասին նկարահանվել են մի շարք փաստագրական ֆիլմեր։
Փաթիլն ընդհանուր առմամբ երեք էգից ունեցել է 21 ձագ, որոնցից որևէ մեկը ալբինոս չի եղել։ Ըստ ուսումնասիրողների՝ Փաթիլի ալբինիզմը կապված էր ինբրիդինգի (արյունակից առանձնյակների՝ եղբայրների և քույրերի, ծնողների և սերնդի խաչասերումից առաջացած ցեղատեսակ) հետ։ 1980 թվականի վերջին Լոնդոնի կենդանաբանական այգու գիտնականներն ուսումնասիրում էին Փաթիլի բջիջներից նույն ցեղատեսակի ստացման հավանականությունը, սակայն փորձն ավարտվել է անհաջողությամբ։


== Մահ ==
2001 թվականին Փաթիլը հիվանդացել է մաշկի քաղցկեղի անսովոր տեսակով, որը հավանաբար կապված է եղել նրա ալբինիզմի հետ։ 2003 թվականին նրան ենթարկել են Էֆթանազիայի։ Փաթիլն ապրել է գրեթե 40 տարի (գորիլաները ապրում են միջինում 30-50 տարի)։


== Հիշատակ ==
Փաթիլի պատվին է կոչվել (95962) Կոպիտո աստերոիդը։


== Ծանոթագրություններ ==


== Արտաքին հղումներ ==
Snowy stardom - օգոստոս, 2004 (անգլ.)
Նա իմ տղան է

«Նա իմ տղան է» (անգլ.՝ That's My Boy), 2012 թվականի ամերիկյան կատակերգություն ռեժիսոր Շոն Անդերսի կողմից։


== Սյուժե ==
Մասաչուսետս քաղաքի դպրոցներից մեկում պատանի Դոնի բերգերը սիրահարվում է իր նոր երիտասարդ ուսուցչուհու՝ Մերի ՄաքԳերիքլին, և այդ զգացմունքը դառնում է երկկողմանի։ Իսկ Մերին դառնում է «շատ վատ ուսուցչուհի» և գայթակղում է տղային։ Նրանք սկսում են հանդիպել, բայց մի անգամ ամբողջ բռնացնում է նրանց դպրոցի դահլիճում սեքսով զբաղվելիս։ Ուսուցչուհին հղիանում է, և երեխայի ծնվելուց հետո ազատազրկվում է 30 տարով։
Դոնին հայր է դառնում, իսկ երեխային անվանում է Հան Սոլո (ի պատիվ «Աստղային պատերազմներ»ի մի հերոսի), մտածելով որ դա աշխարհի ամենալավ անունն է։
Անցան տարիներ Դոննին դարձավ ալկոհոլիկ-անհաջողակ, որը իր ժամանակը անցկացնում էր ստրիպ-ակումբում իր ընկերների հետ։ Այնուհետև Դոնիի փաստաբանը նրան տեղեկացնում է, որ եթե նա չվճարի բոլոր պարտքերը նա կբանտարկվի 3 տարով։ Եվ հենց այս ժամանակ հաղորդավար Ռենդալ Մորգանը նրան առաջարկում է 50 հազար դոլար, Տոդի՝ նրա տղայի և մոր միջև հանդիպման համար։
Այնուհետև Դոնին ուղեվորվում էՏոդի մոտ և քանի որ նա խաբել է որ իր ծնողները մահացել են երկրաշարժից, Դոնին ներկայանում է, որպես Տոդի ավագ ընկերը։
Իսկ հաջորդ օրը Դոնին իմանում է, որ Ջեյմին ունի ինտիմ հարաբերություններ իր եղբոր՝ Չեդի հետ։ Դոնին փորձում է ասել Տոդին, բայց Ջեյմին փակում է նրա բերանը։ Դրանից հետո նա գնում է բանտ՝ կնոջը տեսակցության և հասկանում է, որ դեռևս նա սիրում է Մերիին։
Այնուհետև Դոնին չկարողանալով զսպել իրեն, գնում էհարսանիքին և պատմում ողջ ճշմարտությունը։ Դրանից հետո նրանք հեռանում են այդտեղից և գնում Դոնիի սիրած ստրիպ-ակումբը, որտեղ էլ Տոդը մտերմանում է մատուցողուհի Բրիի հետ։
Վերջում Դոնին հասկանում է, որ ինքն պիտի պատասխան տա իր արարքների համար և ուզում է բանտ նստել։ Սակայն Դոնին անականկալի է գալիս տեսնելով, որ այն չաղ վազորդը, որի վրա նա 20$ խաղադրույք էր կատարել հաղթում է առաջնությունում Դոնին բերելով 160 հազար դոլար շահույթ։


== Դերերում ==


== Ծանոթագրություններ ==


== Արտաքին հղումներ ==
That's My Boy(անգլ.) ֆիլմը Internet Movie Database կայքում
«That's My Boy»(անգլ.) ֆիլմը Allmovie կայքում:
«That's My Boy»(անգլ.) ֆիլմը Box Office Mojo  կայքում
That's My Boy(անգլ.) ֆիլմը Rotten Tomatoes կայքում
«That's My Boy»(անգլ.) ֆիլմը Metacritic կայքում:
That's My Boy Ֆեյսբուքում
Կորակի

Կորակի (ուկրաիներեն՝ Кораки), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Կորակի գյուղում բնակվում էր 47 մարդ։ Բնակավայրը զբաղեցնում է 0,326 կմ² տարածք։ Բնակչության խտությունը կազմում էր 144,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զաբոլոտիե (գյուղ, Ստորոժինեցի շրջան)

Անվան այլ կիրառումների համար տե՛ս՝ ԶաբոլոտիեԶաբոլոտիե (ուկրաիներեն՝ Заболоття), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Զաբոլոտիե գյուղում բնակվում էր 726 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագամի

Ագամի(լատ.՝ Agamia agami), տառեղների ընտանիքին պատկանող ջրամերձ թռչուն։ Agamia ցեղի միակ ներկայացուցիչը։


== Նկարագրություն ==

Սրանք թռունների տարբերվող տեսակներ են։ Տեղայնացված առանձնյակների երկարությունը հասնում է 66-ից մինչև 67 սանտիմետրի։ Համեմատած տառեղների հետ, ագամիների ճիրանները կարճ են, իսկ կտուցները բարակ և երկար։ Պարանոցը և որովայնը գունավորված են շագանակագույն՝ ներկված սպիտակ երկայնակի զոլով։ Թևերը կանաչ են։ Դեղին և կապույտ երանգի բարակ փետուրները զարդարում են գլուխը, իրանի կողերը և մեջքի ստորին հատվածը։ Ճիրանները, կտուցը և գլխի բաց հատվածը բաց դեղին են։ Արուները և էգերը արտաքնապես նման են, սակայն երիտասարդ առանձնյակների գունավորումը առավել հագեցած շագանակագույն է, պարանոցի դիմային հատվածը սպիտակ է, իսկ նրա ստորին հատվածում կան շագանակագույն և սպիտակ շերտեր։
Ագամիները լուռ թռչուններ են, սակայն նրանց զույգերը կամ ընտանիքները կարող են խռկոցների կամ դռդռոցների ձայներ արձակել։


== Արեալ և բնակության վայրեր ==
Ագամիները տարածված են Կենտրոնական և Հարավային Ամերիկայում՝ արևելյան Մեքսիկայից մինչև Ամազոնիայի հարավային սահմանները։ Բնակվում են անտառային ճահիճներում և ջրաճահճային տարածություններում։ Վարում են գաղտնի կենսակերպ, բնակվում են ջրի վրա վերևից կախված բուսականության ստվերում։


== Բազմացում ==
Բնավորվում են Կենտրոնական Ամերիկայի հարավից մինչև Պերու և Բրազիլիա ընկաց տարածքներում։ Բնավորվում են գաղութներով։ Բները հյուսում են ջրի վրա գտնվող ծառերի ճյուղերի վրա, ընդ որում իրար մոտ կարող են տեղակայվել մինչև 100 բույն։ Սովորաբար ձվադրում են 2 կապույտ ձու։


== Սնունդ ==
Ագամիները սովորաբար սնվում են ձկներով։ Իրենց զոհին որսալու նպատակով հաճախ անշարժ կանգնում կամ դանդաղ տեղաշարժվում են ծանծաղուտների միջով։ Բաց ջրերում հազվադեպ են որսում։ Ագամիները սնվում են նաև դոդոշներով, մանր սողուններով և փորոտանիներով։


== Ծանոթագրություններ ==


== Գրականություն ==
Birds of Venezuela by Hilty, ISBN 0-7136-6418-5
Fleck, L. C. (2003). Aspectos reprodutivos e conservação de um ninhal de Agamia agami (AVES: ARDEIDAE) na RDS Amanã — AM. Anais do XI Congresso Brasileiro de Ornitologia, p. 3.


== Արտաքին հղումներ ==
BirdLife International (2008). Agamia agami. In: IUCN 2008. IUCN Red List of Threatened Species. Downloaded on 5 February 2009.
Agami Heron videos on the Internet Bird Collection
Images from Brazil
Марки Суринама
Agami Heron photo gallery VIREO
Photo; Article sunbirdtours
Photo--Very High Res; Article turtleprotection.org
«The Agami Heron» article & Photo--Medium Res—"Birds-Belize"
«Агами»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ալասա

Ալասա, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 47 կմ հյուսիս։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==